Source: http://www.euroavocatura.ro/legislatie/181/Tratatul_privind_Uniunea_Europeana__1992_/page/5
Timestamp: 2020-07-12 12:55:22+00:00
Document Index: 27160978

Matched Legal Cases: ['Articolul 100', 'Articolul 100', 'articolul 100', 'articolul 7', 'articolul 189', 'Articolul 100', 'Articolul 100', 'articolul 100', 'articolul 2', 'articolul 103', 'articolul 3', 'articolul 102', 'articolul 189', 'Articolul 103', 'Articolul 104']

Tratatul privind Uniunea Europeana (1992). Pagina 5
Publicat: 19 Mar 2009 50635 citiri Secţiunea: EuroLegislatie
- Articolul 100
Consiliul, hotarand in unanimitate la propunerea Comisiei si dupa consultarea Parlamentului European si a Comitetului Economic si Social, adopta directive pentru apropierea actelor cu putere de lege si actelor administrative ale statelor membre care au un impact direct asupra instituirii sau functionarii pietei comune."
22. Articolul 100a alineatul (1) se inlocuieste cu urmatorul text:
(1) Prin derogare de la articolul 100 si cu exceptia cazului in care prezentul tratat dispune altfel, urmatoarele dispozitii se aplica in vederea realizarii obiectivelor enuntate la articolul 7a. Consiliul, hotarand in conformitate cu procedura prevazuta la articolul 189b si dupa consultarea Comitetului Economic si Social, adopta masurile privind apropierea actelor cu putere de lege si actelor administrative ale statelor membre care au ca obiect stabilirea si functionarea pietei comune."
23. Se introduce urmatorul articol:
- Articolul 100c
(1) Consiliul, hotarand in unanimitate, la propunerea Comisiei si dupa consultarea Parlamentului European, stabileste tarile terte ai caror resortisanti sunt obligati sa posede o viza la trecerea frontierelor externe ale statelor membre.
(2) Cu toate acestea, in cazul in care intr-o tara terta survine o situatie de urgenta care confrunta Comunitatea cu amenintarea unui aflux brusc de resortisanti din aceasta tara, Consiliul poate, hotarand cu majoritate calificata la recomandarea Comisiei, sa impuna ca obligatorie, pentru o perioada care nu poate depasi sase luni, obtinerea unei vize de catre resortisantii tarii respective. Obligativitatea vizei introdusa de prezentul alineat poate fi prelungita in conformitate cu procedura prevazuta la alineatul (1).
(3) Incepand cu 1 ianuarie 1996, Consiliul va adopta cu majoritate calificata deciziile prevazute la alineatul (1). Inainte de aceasta data, Consiliul, hotarand cu majoritate calificata la propunerea Comisiei si dupa consultarea Parlamentului European, adopta masurile privind introducerea unui model tip de viza.
(4) In domeniile mentionate de prezentul articol, Comisia este obligata sa analizeze orice cerere formulata de un stat membru si prin care se urmareste ca aceasta sa faca o propunere Consiliului.
(5) Prezentul articol nu aduce atingere exercitarii responsabilitatilor care revin statelor membre in ceea ce priveste mentinerea ordinii publice si salvgardarea securitatii interne.
(6) Prezentul articol se aplica altor subiecte in cazul in care se hotaraste astfel in conformitate cu articolul K.9 din dispozitiile Tratatului privind Uniunea Europeana privind cooperarea in domeniile justitiei si afacerilor interne, sub rezerva conditiilor de vot stabilite in acelasi timp .
(7) Dispozitiile conventiilor in vigoare intre statele membre privind domeniile reglementate de prezentul articol raman in vigoare, atat timp cat continutul lor nu a fost inlocuit de directive sau de masuri luate in conformitate cu prezentul articol ."
24. Se introduce urmatorul articol:
- Articolul 100d
Comitetul de coordonare alcatuit din inalti functionari, instituit prin articolul K.4 din Tratatul privind Uniunea Europeana, contribuie, fara a aduce atingere dispozitiilor articolului 151, la pregatirea lucrarilor Consiliului in domeniile mentionate la articolul 100c."
25. In partea a treia, titlul II, capitolele 1, 2 si 3 se inlocuiesc cu urmatorul text:
Statele membre isi conduc politicile economice pentru a contribui la realizarea obiectivelor Comunitatii, astfel cum sunt acestea definite la articolul 2 si in contextul orientarilor generale mentionate la articolul 103 alineatul (2). Statele membre si Comunitatea actioneaza respectand principiul unei economii de piata deschise, in care concurenta este libera, favorizand o alocare eficienta a resurselor, in conformitate cu principiile stabilite la articolul 3a.
(1) Statele membre isi considera politicile economice ca fiind o chestiune de interes comun si le coordoneaza in cadrul Consiliului, in conformitate cu articolul 102a.
(2) Consiliul, hotarand cu majoritate calificata la recomandarea Comisiei, elaboreaza un proiect privind orientarile generale ale politicilor economice ale statelor membre si ale Comunitatii si prezinta Consiliului European un raport in acest sens.
Consiliul European, pe baza raportului Consiliului, dezbate pentru a ajunge la o concluzie privind orientarile generale ale politicilor economice ale statelor membre si ale Comunitatii.
In temeiul acestei concluzii, Consiliul, hotarand cu majoritate calificata, adopta o recomandare care stabileste aceste orientari generale. Consiliul informeaza Parlamentul European cu privire la recomandarea sa.
(3) In scopul asigurarii unei coordonari mai stranse a politicilor economice si a unei convergente sustinute a performantelor economice ale statelor membre, Consiliul, pe baza rapoartelor prezentate de Comisie, supravegheaza evolutia economica in fiecare dintre statele membre si in Comunitate, precum si conformitatea politicilor economice cu orientarile generale mentionate la alineatul (2), si efectueaza periodic o evaluare de ansamblu.
Pentru a realiza aceasta supraveghere multilaterala, statele membre transmit Comisiei informatii privind masurile importante pe care le-au luat in domeniul politicii lor economice, precum si orice alta informatie pe care o considera necesara.
(4) In cazul in care, in cadrul procedurii prevazute la alineatul (3), se constata ca politicile economice ale unui stat membru nu sunt conforme cu orientarile generale prevazute la alineatul (2) sau ca acestea risca sa compromita buna functionare a uniunii economice si monetare, Consiliul, hotarand cu majoritate calificata la recomandarea Comisiei, poate adresa recomandarile necesare statului membru in cauza. Consiliul, hotarand cu majoritate calificata la propunerea Comisiei, poate decide sa faca publice recomandarile sale.
Presedintele Consiliului si Comisia raporteaza Parlamentului European cu privire la rezultatele supravegherii multilaterale. In cazul in care Consiliul a facut publice recomandarile sale, presedintele Consiliului poate fi invitat sa se prezinte in fata comisiei competente a Parlamentului European.
(5) Consiliul, hotarand in conformitate cu procedura prevazuta la articolul 189c, poate stabili metodele procedurii de supraveghere multilaterala mentionata la alineatele (3) si (4) ale prezentului articol .
Articolul 103a
(1) Fara a aduce atingere celorlalte proceduri prevazute de prezentul tratat, Consiliul, hotarand in unanimitate la propunerea Comisiei, poate adopta masurile corespunzatoare situatiei economice, in special in cazul in care survin dificultati grave in aprovizionarea cu anumite produse.
(2) In cazul in care un stat membru intampina dificultati sau este amenintat de dificultati grave datorita unor evenimente exceptionale care ii scapa de sub control, Consiliul, hotarand in unanimitate la propunerea Comisiei, poate acorda statului membru respectiv, in anumite conditii, o asistenta financiara comunitara. In cazul in care dificultatile grave sunt cauzate de catastrofe naturale, Consiliul hotaraste cu majoritate calificata. Presedintele Consiliului informeaza Parlamentul European cu privire la decizia luata.
(1) BCE si bancilor centrale ale statelor membre, denumite in continuare "banci centrale nationale", le este interzis sa acorde credite fara acoperire sau orice alt tip de credit institutiilor sau organelor Comunitatii, administratiilor centrale, autoritatilor regionale sau locale, celorlalte autoritati publice, celorlalte organisme sau intreprinderi publice din statele membre; este de asemenea interzisa si achizitionarea directa de la acestea a instrumentelor datoriei lor de BCE sau de bancile centrale nationale.
(2) Alineatul (l) nu se aplica institutiilor publice de credit care, in cadrul punerii la dispozitie de lichiditati de bancile centrale, beneficiaza din partea bancilor centrale nationale si a BCE de acelasi tratament ca si institutiile private de credit .
Articolul 104a